КОМИ РЕСПУБЛИКАСА ЮРАЛЫСЬЛÖН  
ИНДÖД

**«Коми Республикаса йöзлы отсöг сетан агентство йылысь» Коми Республикаса Юралысьлöн 2009 во моз тöлысь 11 лунся 91 №-а Индöдö вежсьöмъяс пыртöм йылысь**

Шуа:

1. Пыртны «Коми Республикаса йöзлы отсöг сетан агентство йылысь» Коми Республикаса Юралысьлöн 2009 во моз тöлысь 11 лунся 91 №-а Индöдö татшöм вежсьöмъяс:

Коми Республикаса йöзлы отсöг сетан агентство йылысь положениеын, мый вынсьöдöма Индöдöн (содтöд):

5 пунктын:

1) содтыны татшöм выль 38-40 подпунктъяс:

«38) котыртö да нуöдö колана ногöн мам-батьтöм да мам-бать дöзьöртöг кольöм Россия Федерацияса тыр арлыдтöм гражданаöс, кодъяс олöны мам-батьтöм челядьлы да мам-бать дöзьöртöг кольöм челядьлы организацияясын, шойччöм да дзоньвидзалун бурмöдöм могысь Россия Федерацияысь мунöм вылö разрешениеяс сеталöм кузя удж;

39) котыртö да нуöдö колана ногöн мам-батьтöм да мам-бать дöзьöртöг кольöм Россия Федерацияса тыр арлыдтöм граждана серти, кодъяс олöны мам-батьтöм челядьлы да мам-бать дöзьöртöг кольöм челядьлы организацияясын, кодъяс мунiсны Россия Федерацияысь шойччöм могысь да (либö) дзоньвидзалун бурмöдöм могысь, учёт нуöдöм кузя удж, а сiдзжö видзöдö налöн ас кадö Россия Федерацияö бöр воöм бöрся;

40) котыртö да нуöдö колана ногöн мам-батьтöм челядьлы да мам-бать дöзьöртöг кольöм челядьлы шойччöг да (либö) дзоньвидзалун бурмöдöм котыртöм йылысь сёрнитчöмъяс кырымалöм кузя удж;»;

2) 38-54 подпунктъяс лöсялöмöн лыддьыны 41-57 подпунктъясöн;

3) содтыны татшöм выль 58 подпункт:

«58) участвуйтö аслас компетенцияын Коми Республика мутасын терроризмысь да экстремизмысь öлöдöм, налысь колясъяс медэтша вылö чинтöм кузя мероприятиеяс котыртöмын да збыльмöдöмын Коми Республикаын терроризмлы паныд удж нуöдысь комиссиялöн решениеяс серти;»;

4) 55-62 подпунктъяс лöсялöмöн лыддьыны 59-66 подпунктъясöн.

2. Тайö Индöдыс вынсялö сiйöс кырымалан лунсянь, тайö Индöдлöн 1 пунктса 1 да 2 подпунктъяс кындзи, кутшöмъяс вынсялöны 2010 во йирым тöлысь 5 лунсянь.

Коми Республикаса Юралысь В.Гайзер

Сыктывкар

2010 вося моз тöлысь 10 лун

108 №

Вуджöдiс Кузнецова Н.А., 1774 пас